Necker
De Negger oder au Necker (IPA: ˈnɛk:ər, ˈnɛkxər) isch en Fluss im Toggeburg. Er isch 33 km lang und sis Iizugpiet bitrait 123 km². Er entspringt oberhalb vo de Waldschlucht Ofeloch uf Chrumenauer Bode, a de Grenze vo Nesslau zu Urnäsch. Er flüsst den s Neggertaal döräb bis uf Lütisburg, wonner i d Thur mündet. Sit em 1. Jänner 2009 gits i däm Piet e Fusionsgmaind, wo de Name Neggertaal trait.

Am Negger gsiet me öppedie no de seltnig Iisvogel (Alcedo atthis). Im Underlauf lebet 10 Fischarte: em hüüfigste sind Bachforele (Samo trutta fario), d Baarbe (Barbus barbus) und de Alet (Leuciscus cephalus). Au d Äsche (Thymallus thymallus), de Gropp (Cottus gobio), s Grundbarbeli (Barbatula barbatula) und de Strömer (Leuciscus souffia) sind nöd selte.

Lueg au

Fuessnoote 

Fluss (Schwiiz)
Geografii vom Kanton Sanggalle
Toggeborg